Številka: 260-3/2018

JAVNI POZIV PROMOTORJEM

K ODDAJI VLOG O ZAINTERESIRANOSTI

ZA IZVEDBO JAVNO-ZASEBNEGA PARTNERSTVA ZA PROJEKT

NADGRADNJA CENTRALNEGA PARKIRIŠČA

Datum: 12.02.2018

Splošna bolnišnica "dr. Franca Derganca" Nova Gorica po pooblastilu Republike Slovenije, Ministrstva za zdravje na podlagi 32. Zakona o javno-zasebnem partnerstvu (Ur.l.RS, št. 127/06; v nadaljevanju: ZJZP) objavlja javni poziv promotorjem, s katerim poziva morebitne promotorje k oddaji vlog o zainteresiranosti za izvedbo javno-zasebnega partnerstva za projekt Nadgradnja centralnega parkirišča.

Zainteresirane promotorje vabimo, da oddajo vlogo o zainteresiranosti za izvedbo javno-zasebnega partnerstva, skladno s tem pozivom.

Na podlagi predloženih promotorskih vlog bo javni partner izdelal oceno o upravičenosti izvedbe projekta po modelu javno-zasebnega partnerstva, v okviru katere bo primerjal dokumentacijo, ki jo bo pripravil javni partner v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10) in dokumentacijo, ki jo bodo predložili zainteresirani promotorji.

Z objavo poziva promotorjem javni partner preverja ali obstaja interes za zasebno vlaganje v predmetni projekt. Poziv javnega partnerja ne zavezuje, da projekt izvede v obliki javno-zasebnega partnerstva.

KAZALO VSEBINE

[1. JAVNI PARTNER – REPUBLIKA SLOVENIJA, MINISTRSTVO ZA ZDRAVJE 3](#_Toc505162432)

[2. PRAVNA PODLAGA 3](#_Toc505162433)

[3. PREDMET PROJEKTA 3](#_Toc505162434)

[3.1 Izhodišča javnega partnerja 3](#_Toc505162435)

[4. DOKUMENTACIJA POZIVA PROMOTORJEM 4](#_Toc505162436)

[5. PROMOTORSKA VLOGA 4](#_Toc505162437)

[5.1 Pravice promotorja 5](#_Toc505162438)

[5.2 Vprašanja, sestanek z javnim partnerjem 5](#_Toc505162439)

[6. ROK ZA SPREJEM VLOG, ODPIRANJE VLOG, PREDSTAVITVENI SESTANEK 6](#_Toc505162440)

1. JAVNI PARTNER – REPUBLIKA SLOVENIJA, MINISTRSTVO ZA ZDRAVJE

Republika Slovenija

Ministrstvo za zdravje

Štefanova ulica 5

1000 Ljubljana

po pooblastilu poziv promotorjem objavlja:

Splošna bolnišnica "dr. Franca Derganca" Nova Gorica

Padlih borcev 13 a, 5290 Šempeter pri Gorici

Telefon: +386 (0)5 330 1000

Faks: +386 (0)5 330 1057

E-pošta: tajnistvo.direktorja@bolnisnica-go.si

1. PRAVNA PODLAGA

Pravna podlaga za objavo poziva promotorjem:

* Zakon o javno-zasebnem partnerstvu (Ur.l.RS, št. 127/06)
* Pravilnika o vsebini upravičenosti izvedbe projekta po modelu javno zasebnega partnerstva (Ur.l.RS, št. 32/07)
* Uredba o enotni metodologiji za pripravo in obravnavo investicijske dokumentacije na področju javnih financ (Ur.l. RS, št. 60/06, 54/10 in 27/16)
* Zakonodaja na področju predmeta javno-zasebnega partnerstva
1. PREDMET PROJEKTA

Predmet projekta je nadgradnja centralnega parkirišča Splošne bolnišnice "dr. Franca Derganca" Nova Gorica z namenom povečanja števila parkirnih mest in ureditev kontrole dostopa do parkirišča.

## Izhodišča javnega partnerja

Izhodišča javnega partnerja:

* podelitev stavbne pravice zasebnemu partnerju
* izgradnja ene dodatne parkirne etaže
* trajanje javno-zasebnega partnerstva največ 20 let

Javni parter bo od zasebnega partnerja pričakoval, da bo ta:

* pridobil vso projektno dokumentacijo in ustrezna dovoljenja in soglasja

Izhodišča so informativne narave in jih potencialni promotorji lahko prilagodijo svojim videnjem projekta.

1. DOKUMENTACIJA POZIVA PROMOTORJEM

Dokumentacija javnega poziva obsega:

* javni poziv promotorjem (ta dokument)
* IDZ-IDP\_parkirišče
* ovojnica

Dokumentacija je sestavni del javnega poziva promotorjem in jo morajo potencialni promotorji upoštevati pri podaji vloge.

Javni partner s tem pozivom ne prejudicira oblike javno-zasebnega partnerstva, niti vsebine odločitve in akta o javno-zasebnem partnerstvu.

1. PROMOTORSKA VLOGA

Promotorska vloga mora biti pripravljena v skladu s predmetnim pozivom, Zakon o javno-zasebnem partnerstvu, Pravilnikom o vsebini upravičenosti izvedbe projekta po modelu javno zasebnega partnerstva (Ur.l. RS, št. 32/07) ter Uredbo o enotni metodologiji za pripravo in obravnavo investicijske dokumentacije na področju javnih financ (Ur.l. RS, št. 60/06, 54/10 in 27/16).

Vloga promotorja o zainteresiranosti za izvedbo javno-zasebnega partnerstva mora vsebovati:

(1) predstavitev promotorja, ki naj zajema vsaj:

a. opis razvojnih in organizacijskih možnosti in sposobnosti promotorja (t.i. analiza razvojnih možnosti in sposobnosti investitorja),

b. opredelitev finančnih sposobnosti promotorja,

c. opredelitev tehničnih sposobnosti promotorja (npr. referenc na podobnih projektih),

d. opredelitev kadrovskih sposobnosti promotorja,

e. navedbo kontaktne osebe z ustreznim kontaktnimi podatki;

(2) idejna rešitev za dosego razpisanih ciljev in tehnične specifikacije, ki naj zajema vsaj:

a. predlog izvedbe

(3) prikaz ocenjene vrednosti investicije ter predvidene finančne konstrukcije, ki naj zajema vsaj:

a. opredelitev in razčlenitev vložkov in zavez zasebnega partnerja,

b. opredelitev in razčlenitev vložkov in zavez javnega partnerja,

(4) časovni načrt izvedbe, ki naj zajema vsaj:

a. predvideno trajanje razmerja javno-zasebnega partnerstva,

b. terminski plan izvedbe (projektiranje, izgradnja, upravljanje);

(5) ekonomsko oceno projekta, ki naj zajema vsaj:

a. vlaganja zasebnega partnerja po času

b. način poplačila vlaganj

(6) oceno izvedljivosti predlaganega projekta.

Variante: Variantne vloge so dopustne.

V okvir vloge mora promotor poleg zgoraj navedene vsebine glede na dejstvo, da gre za investicijski projekt vključiti tudi minimalno vsebino, kot jo glede na vrednost predlagane investicije opredeljuje Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10).

Vloga naj bo sestavljena iz enega (1) originala in kopije vloge v elektronski obliki (na zgoščenki ali USB ključku).

Vloga mora biti predložena v zaprti, zapečateni ovojnici, na kateri je nalepljen pravilno izpolnjen obrazec OVOJNICA.

Vloga in ostali dokumenti morajo biti v slovenskem jeziku. V primeru, če promotor predloži dokumente v tujem jeziku, javni partner lahko zahteva predložitev prevoda v slovenski jezik.

Stroške v zvezi s pripravo vloge v celoti nosijo promotorji.

## Pravice promotorja

S podajo vloge o zainteresiranosti se ne šteje, da je promotor tudi kandidat v nadaljnjem postopku izbire izvajalca javno-zasebnega partnerstva.

Javni partner si v skladu z drugim odstavkom 35. člena ZJZP dopušča možnost odkupa vloge o zainteresiranosti promotorja.

Javni partner si pridržuje pravico, da vse podatke, ki ne bodo označeni ko poslovna skrivnost, uporabi pri pripravi ocene izvedljivosti javno-zasebnega partnerstva in končne dokumentacije za izbor zasebnega partnerja.

## Vprašanja, sestanek z javnim partnerjem

|  |  |
| --- | --- |
| Kontaktni podatki za dodatna pojasnila | Ponudniki lahko zastavljajo vprašanja preko Portala javnih naročil www.enarocanje.si pri objavi predmetnega poziva. |
| Rok za postavitev vprašanj | 5. 03. 2018 do 12:00 |
| Odgovori na vprašanja | Naročnik bo na vprašanja odgovoril najkasneje do 9. 03. 2018 do 14:30 preko Portala javnih naročil [www.enarocanje.si](http://www.enarocanje.si) pri objavi predmetnega poziva. |
| Sestanek z javnim partnerjem | Javni partner bo pred rokom za odgovore na vprašanja organiziral sestanek z vsakim promotorjem ločeno, v okviru katerega bo promotorjem dana možnost pridobitev podrobnih informacij o projektu.Zainteresirani promotorji lahko prošnjo za dodelitev termina sestanka posredujejo na elektronski naslov: sjn@bolnisnica-go.si v roku, ki je določen za postavitev vprašanj. |

1. ROK ZA SPREJEM VLOG, ODPIRANJE VLOG, PREDSTAVITVENI SESTANEK

|  |  |
| --- | --- |
| Rok za prejem vlog | 21. 03. 2018 do 12:00 |
| Vložišče | **Splošna bolnišnica »Dr. Franca Derganca« Nova Gorica, Ulica Padlih borcev 13/a, 5290 Šempeter pri Gorici – Tajništvo upravne službe** |
| Spremembe in umik vlog | Zainteresirani promotorji lahko spremenijo ali umaknejo vloge do roka za prejem ponudb.Obvestilo o spremembi ali umiku ponudbe mora biti pripravljeno, zaprto, označeno in dostavljeno tako kot vloga, namesto besede »PROMOTORKSA VLOGA« pa mora biti na ovojnici (obrazec Ovojnica) označeno »SPREMEMBA« ali »UMIK«. |
| Odpiranje vlog | Ni javno. |
| Predstavitveni sestanek | Javni partner bo po potrebi organiziral sestanek s promotorji, na katerih bodo imeli posamezni promotorji/zasebni partnerji možnost predstaviti vsebino oddane vloge o zainteresiranosti. |

Javni partner ne bo obravnaval vlog, v katerih ne bo verjetno izkazano, da je finančna konstrukcija projekta zaprta oziroma bo drugače razvidno, da vloga o zainteresiranosti za javno-zasebno partnerstvo nima realnih osnov, ki bi omogočale realizacijo projekta oziroma njegovimi cilji.

|  |
| --- |
| **Zastopnik / pooblaščenec naročnika** |
| prim. Nataša Fikfak, dr. med., spec. int. med. in hemat. |